শোকাবহ স্থান পর্যটন
শোকাবহ স্থান পর্যটন বলতে ঐতিহাসিকভাবে মৃত্যু (হত্যা ও গণহত্যা) ও বিয়োগান্ত ঘটনাসমূহের সাথে জড়িত স্থানগুলিতে পর্যটনকে বোঝায়। একে ইংরেজি পরিভাষায় "ডার্ক টুরিজম", "ব্ল্যাক টুরিজম", "থানাটোটুরিজম" (গ্রিক ধারণা থানাতোস-এর নামে) বা "গ্রিফ টুরিজম" নামে ডাকা হয়। তবে কারও কারও মতে পর্যটকেরা শোকাবহ স্থানগুলিকে মৃত্যু ও যন্ত্রণার সাথে সংশ্লিষ্টতার জন্য নয়, বরং এগুলির ঐতিহাসিক মূল্যের জন্যই মূলত পরিদর্শন করে থাকে। যেমন ইহুদি গণহত্যা পর্যটন ক্ষেত্রে শোকাবহ স্থান পর্যটন ও ঐতিহ্যবাহী স্থান পর্যটন – উভয় দিকই পরিলক্ষিত হয়।